Kombinácia kapsúl Erdomed 300 mg a sirupu CALCIUM Chloratum
Dobrý deň,  lekár mi predpísal Erdomed 300 mg a antibiotiká SUMAMED 500 mg dnes mám užiť poslednú tabletku antibiotík, ale kašeľ ešte pretrváva a vykašliavan hlien. Môžem k týmto liekom pridať aj sirup CALCIUM Chloratum a pastilky napríklad z Islandského lišajníka, keďže ma bolí aj hrdlo? Ďakujem.
Dobrý deň,
Ďakujeme za vašu otázku. Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. V prípade vlkého produktívneho kašľa je však jedinou a základnou cestou ako sa hlien dostane von z organizmus, a preto si liečba vyžaduje trpezlivosť.
Terapeutický účinok lieku Erdomed sa prejaví po 3 dňoch liečby a priemerná dĺžka liečby pre dosiahnutie plného účinku je 7 dní. Keďže mi nie je známa dĺžka liečby, neviem sa vám k vášmu problému s určitosťou vyjadriť. Ak však liek Erdomed ešte máte a kašeľ stále pretrváva, odporúčam pokračovať v liečbe.
Súbežne s liekom Erdomed môžete užívať aj kalciový sirup (
Calcium Chloratum
), ktorý sa používa ako podporná liečba pri zápalových ochoreniach dýchacích ciest. Rovnako vhodný je aj
sirup alebo cmúľacie pastilky Dr.Max Islandský lišajník
, ktoré chránia, zvlhčujú ústnu sliznicu a znižujú reflex kašľa. Sú vhodné aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.
Na zmiernenie bolesti hrdla a dezinfekciu ústnej dutiny sú vhodné cmúľacie pastilky
Dr.Max Orasept
. Dávkovanie je 1 pastilka každé 2-3 hodiny, pričom maximálna denná dávka je 8 pastiliek. Po každej aplikácii sa odporúča nejesť a nepiť aspoň pol hodinu pre čo najlepší účinok tohto lieku.
Ak sa zdravotný stav do 3 dní nezlepší a kašeľ bude naďalej silný a úporný, je potrebné sa opakovane obrátiť na lekára.
Prajem skoré uzdravenie.
S pozdravom
Mgr. Tamara Jakúbeková